Klaus Iohannis se află la reuniunea informală a liderilor Uniunii Europene
Președintele României, Klaus Iohannis, va participa, luni, 3 februarie 2025, la reuniunea informală a liderilor Uniunii Europene pe teme de apărare, care se va desfășura la Bruxelles, la invitația Președintelui Consiliului European, Antonio Costa. Este prima activitate oficială din agenda șefului statului din 30 decembrie 2024, când a primit o delegație condusă de Christopher Coons, senator al Statelor Unite ale Americii.